ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0793/99

υποβολή: Gianni Tamino (V) προς την Επιτροπή

(6 Απριλίου 1999)

Θέμα: Ελεύθερη επιλογή θεραπείας

Η Ketha Berardi είναι ένα κοριτσάκι 10 ετών που πάσχει από λευχαιμία, οι γονείς του οποίου αποφάσισαν να μην το υποβάλουν πλέον σε χημειοθεραπεία λόγω των σοβαρών επιπτώσεων της θεραπείας αυτής στο παιδί, προτίθενται δε να προσφύγουν στη θεραπεία του καθηγητή Di Bella.

Κατόπιν αιτήματος ωστόσο των θεραπόντων ιατρών, οι δικαστές του δικαστηρίου ανηλίκων επέβαλαν στους γονείς να συνεχίσουν τη χημειοθεραπεία απειλώντας να τους αφαιρέσουν την κηδεμονία του παιδιού τους.

Πέραν των ιατρικών - επιστημονικών αξιολογήσεων σχετικά με τη χημειοθεραπεία και τη μέθοδο Di Bella, δεν θεωρεί η Επιτροπή ότι η συμπεριφορά των ιταλών ιατρών και δικαστών έρχεται σε αντίθεση με την αρχή της ελεύθερης επιλογής θεραπείας που θα έπρεπε να εμπίπτει στα δικαιώματα των ευρωπαίων πολιτών όπως ανέφερε το Ευρωπαϊκό Κοινοβούλιο στην αιτιολογική σκέψη Γ του ψηφίσματός του A4-0075/97(1) για το καθεστώς των μη συμβατικών ιατρικών μεθόδων;

Απάντηση του κ. Flynn εξ ονόματος της Επιτροπής

(5 Μαΐου 1999)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.

(1) ΕΕ C 182 της 16.6.1997, σελ. 67.
ΓΡΑΠΤΗ ΕΡΩΤΗΣΗ E-0691/99

υποβολή: Esko Seppänen (GUE/NGL) προς την Επιτροπή

(26 Μαρτίου 1999)

Θέμα: Προϋπόθεση για τις εξαγωγές ορισμένων προïόντων η εξασφάλιση της σχετικής άδειας - Οργάνωση Wassenaar

Στην απάντησή του στη γραπτή ερώτησή μου P-0024/99(1), ο Επίτροπος κ. Leon Brittan ανακοινώνει ότι κατά τη συνεδρίαση που διεξήχθη στις 2-3 Δεκεμβρίου 1998 τα συμβαλλόμενα μέρη της Συμφωνίας Wassenaar αποφάσισαν να μειώσουν τους ελέγχους εν σχέσει με τα προϊόντα κρυπτογράφησης. Ωστόσο, για τις εξαγωγές προϊόντων κρυπτογράφησης των οποίων η ισχύς υπερβαίνει τα 64 bit απαιτείται άδεια. Αυτό σημαίνει ότι τα κράτη μέλη της ΕΕ συγκατατίθενται στους επιβληθέντες από τις ΗΠΑ περιορισμούς εν σχέσει με την εμπορία των προϊόντων κρυπτογράφησης ακόμη και για τα προϊόντα που προορίζονται για μη στρατιωτική χρήση προκειμένου να εξυπηρετήσουν τα συμφέροντα τόσο των επιχειρήσεων όσο και των διαφόρων υπηρεσιών κατασκοπείας των ΗΠΑ.

Πώς δικαιολογεί βάσει των διατάξεων του άρθρου XXI της ΓΣΔΕ (GATT) η Επιτροπή το γεγονός ότι προϋποθέσεις για τις εξαγωγές προϊόντων κρυπτογράφησης είναι η εξασφάλιση της σχετικής άδειας και η κοινοποίηση της επικειμένης συναλλαγής σε περιπτώσεις κατά τις οποίες τα εν λόγω προϊόντα δεν προορίζονται για στρατιωτική χρήση;

Απάντηση του Sir Leon Brittan εξ ονόματος της Επιτροπής

(21 Απριλίου 1999)

Επετεύχθη συμφωνία για τη ρύθμιση Wassennaar σχετικά με τον έλεγχο των κρυπτογραφημένων προϊόντων με μήκος κλειδιού μεγαλύτερου των 64 δυαδικών ψηφίων με τη συναίνεση όλων των κρατών που συμμετείχαν, συμπεριλαμβανομένων των 15 κρατών μελών.

Οι έλεγχοι στα κρυπτογραφημένα προϊόντα αποβλέπουν στην αποφυγή ανεπιθύμητων στρατιωτικών ή τρομοκρατικών χρήσεων των προϊόντων αυτών. Η υποχρέωση έκδοσης σχετικής άδειας δε σημαίνει απαγόρευση εξαγωγών αλλά μάλλον έλεγχο από τις αρμόδιες αρχές με σκοπό να επιβεβαιωθεί ότι η τελική χρήση είναι για νόμιμους σκοπούς.

(1) ΕΕ C 289 της 11.10.1999, σελ. 135.
ΓΡΑΠΤΗ ΕΡΩΤΗΣΗ E-0799/99

υποβολή: Gerhard Hager (NI) προς την Επιτροπή

(6 Απριλίου 1999)

Θέμα: Προγράμματα για τους πρόσφυγες

Η Ευρωπαϊκή Επιτροπή αποφάσισε για δεύτερη συνεχόμενη φορά, κατόπιν πρωτοβουλίας της Επιτρόπου Anita Gradin, να εγκρίνει την οικονομική της υποστήριξη (16,75 εκατομμύρια ευρώ) για προγράμματα προς όφελος των προσφύγων στα κράτη μέλη της ΕΕ. Με τα εν λόγω προγράμματα, υποστηρίζονται μεταξύ άλλων σχέδια για τη βελτίωση των δομών υποδοχής για άτομα που ζητούν άσυλο καθώς και για άτομα που έχουν απελαθεί στα κράτη μέλη (3,75 εκατομμύρια ευρώ) αλλά διατίθενται και πιστώσεις, για να διευκολυνθεί η επιστροφή στους πρόσφυγες που το επιθυμούν (13 εκατομμύρια ευρώ).

Μπορεί η Επιτροπή να απαντήσει στις ακόλουθες ερωτήσεις:

1. Έχει υποβάλει η Αυστρία, σε μία από τις δύο φάσεις του προγράμματος, σχετικά σχέδια και πόσα αυστριακά προγράμματα έχουν εγκριθεί;

2. Εάν ναι, ποίο είναι το περιεχόμενο των προγραμμάτων και πόσο υψηλό είναι το ποσοστό χρηματοδότησης εκ μέρους της ΕΕ;

3. Με βάση ποία κριτήρια ενεκρίθησαν τα 76 προγράμματα; Ποία κράτη μέλη έχουν λάβει τις σχετικές πιστώσεις; Ποία προγράμματα επωφελήθηκαν από πιστώσεις και σε ποίο ύψος;

Απάντηση της κας Gradin εξ ονόματος της Επιτροπής

(4 Μαΐου 1999)

Η Αυστρία υπέβαλε σχέδια και για τα δύο στάδια (1997 και 1998) στο πλαίσιο του προγράμματος που στοχεύει στη βελτίωση των δομών υποδοχής για άτομα που ζητούν άσυλο, για πρόσφυγες καθώς και για εκτοπισμένα άτομα (B5-803). Επίσης, υπέβαλε σχέδια στο πλαίσιο του προγράμματος για τη διευκόλυνση της επιστροφής των προσφύγων που το επιθυμούν, των ατόμων που ζητούν άσυλο και των εκτοπισμένων ατόμων (B7-6008).

Τα σχέδια που εγκρίθηκαν κατανέμονται ως εξής:

- 1997:

- B5-803: 3 Σχέδια:

- Volkshilfe Oberösterreich, Linz (δύο σχέδια)

- International Centre for Migration Policy Development (ICMPD), Βιένη.

- B7-6008: 5 Σχέδια:

- Österreichisches Studienzentrum für Frieden und Konfliktforschung (ÖSFK), Stadtschlaning.

- Volkshilfe Österreich, Βιένη.

- International Centre of Migration Policy Development (ICMPD), Βιένη (τρία σχέδια).

- 1998:

- B5-803: 2 Σχέδια:

- Österreichische Forschungsstiftung für Entwicklungshilfe, Βιένη.

- Asyl in Not, Βιένη.

- B7-6008: 5 Σχέδια:

- Caritas Österreich, Βιένη (καθώς και στο Salzburg και στο Graz).

- Verein Susret-Begegnung, Bregenz.

- Berufsförderungsinstitut, Βιένη.

- International Centre for Migration Policy Development (ICMPD), Βιένη (δύο σχέδια).

Δεδομένου του όγκου των εγγράφων, διευκρινίσεις σχετικά με τα προαναφερθέντα σχέδια έχουν ήδη διαβιβαστεί στο αξιότιμο μέλος και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0405/99

υποβολή: Riitta Myller (PSE) προς την Επιτροπή

(1 Μαρτίου 1999)

Θέμα: Γενική επισκευή των εγκαταστάσεων καθαρισμού λυμμάτων στο Sortavala

Το έργο της γενικής επισκευής των εγκαταστάσεων καθαρισμού λυμμάτων στο Sortavala είναι ζωτικής σημασίας για την πόλη Sortavala διότι θα συμβάλει αποφασιστικά στη βελτίωση της ποιότητας των υδάτων της λίμνης Λαντόγκα. Ήδη το 1996 είχε προγραμματισθεί η διάθεση ποσού ύψους 2 εκατ. Ecu μέσω του προγράμματος TACIS για την πραγματοποίηση του εν λόγω έργου. Ωστόσο, μέχρι σήμερα έχουν σημειωθεί καθυστερήσεις οι οποίες καθιστούν αδύνατη την τήρηση του αρχικού χρονοδιαγράμματος. Το Σεπτέμβριο του περασμένου έτους, ομάδα εμπειρογνωμόνων μετέβη επιτόπου για να ενημερωθεί για το έργο και να καταγράψει τις ανάγκες του. Ως αποτέλεσμα της επίσκεψης αυτής αναθεωρήθηκαν τα αρχικά έγγραφα και δόθηκε η υπόσχεση ότι για το έργο θα διεξαχθεί διεθνής διαγωνισμός υποβολής προσφορών. Μετά τα γεγονότα αυτά δεν έχουν δοθεί άλλα στοιχεία στη δημοσιότητα για το εν λόγω έργο.

Πού οφείλονται οι καθυστερήσεις αυτές; Έχει διεξαχθεί ο διαγωνισμός για την υποβολή προσφορών; Ποιά μέτρα θα ληφθούν στο μέλλον; Ποιό είναι το νέο χρονοδιάγραμμα;

Απάντηση του κ. van den Broek εξ ονόματος της Επιτροπής

(12 Απριλίου 1999)

Η ανακαίνιση της εγκατάστασης καθαρισμού λυμάτων της Sortavala είναι θέμα υψίστης σημασίας τόσο για την πόλη της Sortavala όσο και για τη βελτίωση της ποιότητας του ύδατος της λίμνης Λαντόγκα. Στόχος του έργου είναι η βελτίωση της επεξεργασίας των λυμάτων, η ανακαίνιση της εγκατάστασης και ενδεχομένως, σε περίπτωση που βρεθούν οι πόροι, η εκτέλεση νέων κατασκευαστικών έργων, στο σύστημα καθαρισμού λυμάτων της Sortavala, ώστε να εξυπηρετηθεί το σύνολο των κατοίκων της πόλης αυτής.

Η καθυστέρηση στην εκτέλεση του έργου προήλθε από τη δυσκολία όσον αφορά τον ακριβή προσδιορισμό του ρόλου των συμμετεχόντων μερών, δηλαδή της Επιτροπής, της κυβέρνησης της Φινλανδίας και των δημοτικών αρχών της Sortavala.

Ο διαγωνισμός δημοσιεύτηκε το 1997 μετά τη θέσπιση του σχετικού προγράμματος, κατόπιν της θετικής γνώμης που εξέφερε η επιτροπή TACIS. Η προθεσμία υποβολής προσφορών έληγε τον Οκτώβριο 1998. Σύντομα θα καταρτιστεί συνοπτικός κατάλογος για κλειστό διαγωνισμό. Ωστόσο θα πρέπει να συμπληρωθούν λεπτομερώς οι όροι εντολής ενώ θα πρέπει επίσης να χορηγήσει ο δικαιούχος (δήμος της Sortavala) την επίσημη έγκρισή του (δήλωση επικύρωσης). Αναμένεται να έχουν περατωθεί όλες οι απαραίτητες διαδικασίες μέσα στους δύο με τρεις επόμενους μήνες. Η τήρηση της εν λόγω προθεσμίας θα εξαρτηθεί σε μεγάλο βαθμό από την ταχύτητα με την οποία τα τρίτα μέρη θα δώσουν την απαιτούμενη συγκατάθεσή τους.
ΓΡΑΠΤΗ ΕΡΩΤΗΣΗ E-0370/99

υποβολή: Edgar Schiedermeier (PPE) προς την Επιτροπή

(1 Μαρτίου 1999)

Θέμα: Μέτρα για την καταπολέμηση του κοινωνικού αποκλεισμού (προώθηση δράσεων για την οικογένεια και το παιδί)

Πώς αξιολογεί η Επιτροπή την αίτηση της αγγλικής πόλεως του Reading σχετικά με τα αναφερόμενα στον τίτλο μέτρα;

Απάντηση του κ. Flynn εξ ονόματος της Επιτροπής

(20 Απριλίου 1999)

Το άρθρο 137.2 της συνθήκης του Άμστερνταμ προβλέπει την πιθανή θέσπιση από το Συμβούλιο μέτρων ενθάρρυνσης της συνεργασίας των κρατών μελών, μέσω πρωτοβουλιών που αποσκοπούν στη βελτίωση των γνώσεων, την ανάπτυξη της ανταλλαγής πληροφοριών και των καλύτερων πρακτικών, την προώθηση καινοτόμων λύσεων και την αξιολόγηση εμπειριών με σκοπό την καταπολέμηση του κοινωνικού αποκλεισμού.

Η Ευρωπαϊκή Επιτροπή πρόκειται σύντομα να δημοσιεύσει πρόσκληση υποβολής προτάσεων για την προετοιμασία της κοινοτικής δράσης προς αυτήν την κατεύθυνση. Ζητήματα που σχετίζονται με τον αποκλεισμό οικογενειών και παιδιών μπορούν ασφαλώς να αντιμετωπισθούν μέσω προτάσεων που θα υποβληθούν στα πλαίσια της εν λόγω πρόσκλησης.

Η Ευρωπαϊκή Επιτροπή θα γνωστοποιήσει ασφαλώς προς το Δημοτικό Συμβούλιο του Reading (καθώς και προς τους λοιπούς υπογράφοντες της επιστολής τους) πότε αυτή η πρόσκληση υποβολής προτάσεων θα δημοσιευθεί. Πληροφορίες σχετικά με την πρόσκληση αυτή καθώς και με άλλες προσκλήσεις και δραστηριότητες της Ευρωπαϊκής Επιτροπής στο εν λόγω πεδίο είναι επίσης διαθέσιμες μέσω του internet: "http://europa.eu.int/comm/dg05/index_en.htm".
ΓΡΑΠΤΗ ΕΡΩΤΗΣΗ E-0593/99

υποβολή: Nuala Ahern (V) προς την Επιτροπή

(12 Μαρτίου 1999)

Θέμα: Δεύτερη έκθεση για την εφαρμογή στα κράτη μέλη της Οδηγίας 92/3/Ευρατόμ της 3ης Φεβρουαρίου 1992

Γιατί η Επιτροπή καθυστέρησε τόσο πολύ να δημοσιεύσει, στις 22 Δεκεμβρίου 1998, τη δεύτερη έκθεση για την εφαρμογή στα κράτη μέλη της Οδηγίας 92/3/Ευρατόμ(1) της 3ης Φεβρουαρίου 1992 σχετικά με την επίβλεψη και τον έλεγχο ραδιενεργών απόβλητων ανάμεσα στα κράτη μέλη καθώς μέσα και έξω από την Κοινότητα (COM(98)778 τελικό), που καλύπτει μόνο το 1994-1995; Ποιά μέτρα λαμβάνει προκειμένου η έκθεση να δημοσιεύεται εγκαίρως στο μέλλον;

Απάντηση της κας Bjerregaard εξ ονόματος της Επιτροπής

(8 Απριλίου 1999)

Οπως αναφέρθηκε στην απάντηση που δόθηκε στην γραπτή ερώτηση Ε-371/98(2) του Αξιότιμου Μέλους του Κοινοβουλίου, έως τα μέσα του 1997δεν είχαν ληφθεί ακόμη τα πλήρη δεδομένα από τα κράτη μέλη. Η καθυστέρηση στην εκπόνηση της έκθεσης οφείλετο σε άλλες υποχρεώσεις.

Η Επιτροπή έχει αρχίσει να εκπονεί την τρίτη έκθεση που θα καλύψει τα έτη 1996-1997 και θα δημοσιευθεί περί τα τέλη του 1999 με την υποστήριξη της συμβουλευτικής επιτροπής που συγκροτήθηκε δυνάμει του άρθρου 19 της οδηγίας.

(1) ΕΕ L 35 της 12.2.1992, σελ. 24.

(2) ΕΕ C 304 της 20.10.1998.
ΓΡΑΠΤΗ ΕΡΩΤΗΣΗ E-0954/99

υποβολή: Eryl McNally (PSE) προς την Επιτροπή

(13 Απριλίου 1999)

Θέμα: Ορολογία της Ε.Κ. και η διαφορά μεταξύ "πνευματικά βεβαρημένος" και "με μαθησιακές δυσκολίες"

Θα παύσει η Ε.Κ. να χρησιμοποιεί τον όρο "πνευματικά βεβαρημένος" και να χρησιμοποιεί, αντιθέτως, τον όρο "με μαθησιακές δυσκολίες" που είναι λιγότερο υποτιμητικός;

Απάντηση του κ. Flynn εξ ονόματος της Επιτροπής

(29 Απριλίου 1999)

Η Επιτροπή επιδιώκει να αποφύγει τη χρήση όρων όπως "mentally handicapped", "handicap", ή "handicapped" σε αγγλικά κείμενα,καθώς γνωρίζει ότι τα άτομα με ειδικές ανάγκες θεωρούν αυτούς τους όρους υποτιμητικούς στα αγγλικά. Οι προτιμητέοι όροι είναι αντίστοιχα "with learning difficulties", "disability" και "disabled".
ΓΡΑΠΤΗ ΕΡΩΤΗΣΗ P-0374/99

υποβολή: Antoni Gutiérrez Díaz (GUE/NGL) προς την Επιτροπή

(17 Φεβρουαρίου 1999)

Θέμα: Κατασκευή της οδού C-37 από το Torelló στο Valle de En Bas,Καταλωνία (Ισπανία)

Το σχέδιο κατασκευής ενός περιφερειακού άξονα για τη σύνδεση των πόλεων Vic και Olot στην Καταλωνία προκάλεσε τα τελευταία χρόνια έντονες κινητοποιήσεις κατά του σχεδίου από τις οργανώσεις για την προστασία του περιβάλλοντος, αλλά και από πολυάριθμους πολιτικούς και κοινωνικούς φορείς των πόλεων αυτών.

Το έργο αυτό, που περιλαμβάνει την κατασκευή σήραγγας μέσω του Bracons στο σημείο που συνδέει τις τοποιθεσίες Torelló και Valle de En Bas, έχει χαρακτηρισθεί στη μελέτη περιβαλλοντικών επιπτώσεων ως σοβαρή επιβάρυνση για το χώρο.

Ωστόσο, και παρά την αύξηση των αντιδράσεων κατά της πραγματοποίησης του σχεδίου, το Υπουργείο Χωροταξίας και Δημοσίων Έργων της Τοπικής Κυβέρνησης της Καταλωνίας αποφάσισε να αρχίσει τις διοικητικές ενέργειες για την εφαρμογή του σχεδίου και ζήτησε από την ισπανική κυβέρνηση να το εντάξει στα διευρωπαϊκά δίκτυα μεταφορών της Ευρωπαϊκής Ένωσης.

Μπορεί να αναφέρει η Επιτροπή εάν το ισπανικό κράτος της διαβίβασε την αίτηση σχετικά με τη συμπερίληψη του εν λόγω σχεδίου στα διευρωπαϊκά δίκτυα; Εάν ναι, προβλέπεται η χρηματοδότησή του από το Ταμείο Συνοχής;

Γνωρίζει η Επιτροπή την εκπονηθείσα μελέτη των περιβαλλοντικών επιπτώσεων; Ποιά είναι η εκτίμησή της; Πιστεύει η Επιτροπή ότι η επιβάρυνση χώρων με ιδιαίτερο φυσικό ενδιαφέρον, όπως επισημαίνεται στη μελέτη των περιβαλλοντικών επιπτώσεων, μπορεί να παραβιάζει τις σχετικές κοινοτικές διατάξεις;

Απάντηση της κας Wulf-Mathies εξ ονόματος της Επιτροπής

(22 Μαρτίου 1999)

Η Ισπανία δεν έχει υποβάλει αίτηση για να περιληφθεί αυτό το ιδιαίτερο τμήμα της οδού, ήτοι ο αυτοκινητόδρομος C-37 Torello - Valle da En Bas στην Καταλωνία, στο πρόγραμμα του Διευρωπαϊκού Δικτύου Μεταφορών (TEN-T). Το Ταμείο Συνοχής και ο προϋπολογισμός του ΤΕΝ δεν προβλέπουν χρηματοδότηση γιάυτό το ιδιαίτερο τμήμα. Μπορεί να σημειωθεί ότι το Ταμείο Συνοχής έχει χρηματοδοτήσει δύο άλλα τμήματα του αυτοκινητοδρόμου γνωστά ως "Eje de Cataluρa": το τμήμα μεταξύ Rajadell και Artιs(1) και το τμήμα μεταξύ Artθs και Sta. Maria de Olσ(2).

Η Επιτροπή δεν γνωρίζει τα αποτελέσματα της μελέτης που πραγματοποίησε η Ισπανία για το περιβαλλοντικό αντίκτυπο.

Σύμφωνα με τις πληροφορίες που παρέχει το Αξιότιμο Μέλος του Κοινοβουλίου, ο δρόμος θα έπρεπε να διασχίσει μια ζώνη η οποία είχε προταθεί από την Ισπανία για τη συμπερίληψή της στο δίκτυο Natura 2000 (Sistema Transversal Catalα, κωδικός ES51110005). Η Επιτροπή θα απευθυνθεί στις ισπανικές αρχές για να τις ζητήσει πληροφορίες για τις διαδικασίες που εφαρμόζονται ώστε να διασφαλιστεί η τήρηση του άρθρου 6.3 και 6.4 της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(3).

(1) Απόφαση C(95)3068 της Επιτροπής, της 11ης Δεκεμβρίου 1995, όπως τροποποιήθηκε με την απόφαση C(96)3776 της 12ης Δεκεμβρίου 1996.

(2) Απόφαση C(96)2626 της Επιτροπής, της 23ης Σεπτεμβρίου 1996.

(3) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-0234/99

υποβολή: Antonio Tajani (PPE) προς την Επιτροπή

(12 Φεβρουαρίου 1999)

Θέμα: Προστασία της φυσικής όασης της Macchia Tonda (στη Ρώμη)

Έχει η Επιτροπή γνώση του ενδεχομένου καταστροφής της φυσικής όασης της Macchia Tonda στην επαρχία της Ρώμης λόγω του σχεδίου της Ιταλικής Κυβέρνησης να καταργήσει τη στρατιωτική θητεία στη ζώνη της S. Severa που εξασφαλίζει την επιβίωση της Όασης;

Ποιές πρωτοβουλίες προτίθεται να αναλάβει για να προστατεύσει το περιβάλλον σε μια ζώνη της ακτής του Λάτσιο όπου η ρύπανση συνεχίζει να βρίσκεται σε χαμηλότατα επίπεδα;

Απάντηση της κας Bjerregaard εξ ονόματος της Επιτροπής

(15 Μαρτίου 1999)

Η τοποθεσία της Macchiatonda έχει χαρακτηρισθεί από τις ιταλικές αρχές ως ειδική ζώνη προστασίας όσον αφορά την προστασία των πτηνών, σύμφωνα με το άρθρο 4 της οδηγίας 79/409/ΕΟΚ της 2 Ιουλίου 1979 περί της διατηρήσεως των αγρίων πτηνών(1). Η περιοχή έχει επίσης προταθεί ως τοποθεσία κοινοτικού ενδιαφέροντος για την προστασία της άγριας πανίδας και χλωρίδας σύμφωνα με το άρθρο 4 της οδηγίας 92/43/ΕΟΚ της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) και της άγριας πανίδας και χλωρίδας(2).

Ως εκ τούτου, η τοποθεσία καλύπτεται πλήρως από την σχετική με τη διατήρηση της φύσεως κοινοτική νομοθεσία.

Τέλος, η τοποθεσία προστατεύεται και από τον περιφερειακό νόμο αριθ. 54 της 23ης Ιουλίου 1983, βάσει του οποίου χαρακτηρίζεται ως περιφερειακός δρυμός.

(1) ΕΕ L 103 της 25.4.1979.

(2) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-0124/99

υποβολή: José García-Margallo y Marfil (PPE) προς την Επιτροπή

(2 Φεβρουαρίου 1999)

Θέμα: Πολιτικά δικαιώματα

Τον Οκτώβριο του 1998, η Κίνα υπέγραψε στον ΟΗΕ το Σύμφωνο Αστικών και Πολιτικών Δικαιωμάτων, το οποίο εξασφαλίζει την ελευθερία έκφρασης, το δικαίωμα κανονικής δίκης, την προστασία από τα βασανιστήρια ή την παράνομη κράτηση. Το Σύμφωνο εξασφαλίζει επίσης την ελευθερία της συνείδησης, την ελευθερία διακίνησης, την ισότητα ενώπιον του νόμου και το τεκμήριον αθωότητος.

Τα γεγονότα που επακολούθησαν αποδεικνύουν ότι η Κίνα δεν τιμά ούτε κατά το ελάχιστον τις υποχρεώσεις που έχει αναλάβει. Εξακολουθούν να ισχύουν οι απαγορεύσεις "συγκεντρώσεων" άνω των δύο πολιτών σε δημόσιους χώρους. Εξακολουθούν οι φυλακίσεις συνδικαλιστών και εκδοτών βιβλίων που περιέχουν "παραπληροφόρηση". Εξακολουθούν τα βασανιστήρια βουδιστών και βουδιστριών μοναχών, σύμφωνα με τις καταγγελίες του Θιβετιανού Κέντρου για τα Ανθρώπινα Δικαιώματα και τη Δημοκρατία. Κατά τους τελευταίους μήνες, έχει ενταθεί η καταπίεση: τουλάχιστον 11 άτομα συνελήφθησαν στο σπίτι τους, σύμφωνα με οργανώσεις αντιφρονούντων που εδρεύουν στο Χονγκ-Κονγκ και καταδικάσθηκε σε δεκαετή φυλάκιση ο κινέζος συνδικαλιστής Ζανγκ Σανγκουάνγκ. Εκτός αυτών, από του Οκτωβρίου έχουν ληφθεί από το Κομμουνιστικό Κόμμα και νέα μέτρα για την περιστολή της δημιουργίας ΜΚΟ, ενώσεων ή ομάδων οιουουδήποτε είδους.

Μεταξύ των θυμάτων του νέου αυτού κύμματος καταπίεσης συγκαταλέγεται και ο Γουάνγκ Τσε, 49 ετών, ο οποίος μέχρι τον παρελθόντα Νοέμβριο, διέμενε με τις δύο αδελφές του, ισπανικής ιθαγένειας, στην Βαλένθια. Ο Γουάνγκ Τσε συνελήφθη στις 2 Νοεμβρίου 1998, όταν μετέβη στην Κίνα προκειμένου να επιδώσει στις αρχές ένα μανιφέστο με το οποίο ζητούνται περισσότερες ελευθερίες, σεβασμός των ανθρωπίνων δικαιωμάτων και, εν τέλει, εγκαθίδρυση της δημοκρατίας στη χώρα του. Η αντίδραση των κινεζικών αρχών υπήρξε κεραυνοβόλα: Ο Γουάνγκ Τσε δικάστηκε στις 30 Νοεμβρίου, κατηγορούμενος ότι εισήλθε παρανόμως στη χώρα και ότι απειλεί την ασφάλεια του κράτους.

Η ετυμηγορία του δικαστηρίου δεν είναι γνωστή, όμως δύο άλλοι αντιφρονούντες που έφθασαν από τις Ηνωμένες Πολιτείες υπό τις αυτές συνθήκες, καταδικάστηκαν προ ημερών σε τρία χρόνια "αναμόρφωση δια της εργασίας".

Η Ισπανική Πρεσβεία προέβη σε διάφορες ενέργειες προς το Υπουργείο Δημόσιας Ασφάλειας οι οποίες, μέχρι τούδε, παρέμειναν αναπάντητες.

Δεδομένης της σοβαρότητος των γεγονότων αυτών, τι μέτρα σκοπεύει να λάβει η Επιτροπή προκειμένου να επιτύχει την απελευθέρωση του κ. Γουάνγκ Τσε, και να υποχρεώσει γενικώς την Κινεζική Δημοκρατία να σεβαστεί και να εγγυηθεί τις ελευθερίες, τα δικαιώματα και τις αρχές που περιλαμβάνονται στο Σύμφωνο Αστικών και Πολιτικών Δικαιωμάτων του ΟΗΕ;
ΓΡΑΠΤΗ ΕΡΩΤΗΣΗ E-0368/99

υποβολή: Antonio Tajani (PPE) προς την Επιτροπή

(1 Μαρτίου 1999)

Θέμα: Προστασία του Αρχιπελάγους της Τοσκάνης και της Νήσου Έλμπα

Το πάρκο του Αρχιπελάγους της Τοσκάνης και ο Δήμος του Μαρτσιάνο γνωμοδότησαν αρνητικά όσον αφορά την εκμετάλλευση του ορυχείου EURIT - EURELBA λόγω της υψηλής περιβαλλοντικής και τοπιακής αξίας της εν λόγω περιοχής.

Η Διεύθυνση Μεταλλείων της Φλωρεντίας (ιταλικός κρατικός φορέας) ζήτησε, αντιθέτως, την ανανέωση της αδείας εκμετάλλευσης του ορυχείου για μια ακόμη πενταετία. Δεν θεωρεί άραγε η Επιτροπή πως μια τέτοια πρωτοβουλία, η οποία ενδέχεται να προκαλέσει σοβαρές ζημίες στην περιοχή, αντιβαίνει προς τις ευρωπαϊκές περιβαλλοντικές διατάξεις που προστατεύουν τη νήσο Έλμπα;

Απάντηση της κας Bjerregaard εξ ονόματος της Επιτροπής

(16 Απριλίου 1999)

Φαίνεται, με βάση τα στοιχεία που κατέθεσε το Αξιότιμο Μέλος του Κοινοβουλίου, ότι η κατάσταση στην οποία αναφέρεται δεν εμπίπτει στο πεδίο της οδηγίας 85/337/EOK για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1). Το αίτημα της διεύθυνσης ορυχείων της Φλωρεντίας για παράταση της εκμετάλλευσης του ήδη υφιστάμενου ορυχείου δεν φαίνεται να καλύπτεται από την οδηγία.

Αντίθετα, η οδηγία 92/43/EOK για τη διατήρηση των φυσικών οικοτόπων καθώς και της άγριας πανίδας και χλωρίδας(2) θα μπορούσε να έχει σχέση εφ'όσον η κατάσταση που περιγράφεται μπορεί να θεωρηθεί ότι καλύπτεται από την διάταξη της παραγράφου 2 του άρθρου 6 σύμφωνα με την οποία "τα κράτη μέλη θεσπίζουν τα κατάλληλα μέτρα ώστε στις ειδικές ζώνες διατήρησης να αποφεύγεται η υποβάθμιση των φυσικών οικοτόπων και των οικοτόπων ειδών, καθώς και οι ενοχλήσεις που έχουν επιπτώσεις στα είδη για τα οποία οι ζώνες έχουν ορισθεί, εφόσον οι ενοχλήσεις αυτές θα μπορούσαν να έχουν επιπτώσεις σημαντικές όσον αφορά τους στόχους της παρούσας οδηγίας".

Η ανωτέρω διάταξη της οδηγίας 92/43/EOK εφαρμόζεται σήμερα στις ειδικές περιοχές προστασίας που προσδιορίζονται στην οδηγία 79/409/EOK περί διατηρήσεως των αγρίων πτηνών(3). Η περιοχή στην οποία αναφέρεται το Αξιότιμο Μέλος δεν ανήκει στις ειδικές περιοχές προστασίας βάσει της οδηγίας 79/409/EOK. Εντούτοις αναφέρεται ως περιοχή μεγάλου ενδιαφέροντος (IBA) στον κατάλογο των ζωνών μεγάλου ενδιαφέροντος για τη διατήρηση των αγρίων πτηνών στην Ευρώπη τον οποίο έχει συντάξει το διεθνές συμβούλιο για τη διατήρηση των πτηνών. Κατάρχήν, θα έπρεπε να έχει ταξινομηθεί ως ειδική περιοχή προστασίας δυνάμει της οδηγίας 79/409/EOK.

Λαμβάνοντας υπόψη τα ανωτέρω, έχει σταλεί στις ιταλικές αρχές επιστολή με την οποία ζητούνται περισσότερες πληροφορίες. Η Επιτροπή θα λάβει τα κατάλληλα μέτρα προκειμένου να εξασφαλιστεί η τήρηση της κοινοτικής νομοθεσίας.

(1) ΕΕ L 175 της 5.7.1985.

(2) ΕΕ L 206 της 22.7.1992.

(3) ΕΕ L 103 της 25.4.1979.
ΓΡΑΠΤΗ ΕΡΩΤΗΣΗ E-0987/99

υποβολή: Luigi Colajanni (PSE) , Roberto Speciale (PSE) και Andrea Manzella (PSE) προς την Επιτροπή

(15 Απριλίου 1999)

Θέμα: Η δολοφονία του Αντιπροέδρου της Παραγουάης

Μετά από τη δολοφονία του Luis Argana, Αντιπροέδρου της Παραγουάης, που διεπράχθη από ένα κομάντο τεσσάρων ανδρών το πρωΐ της 23ης Μαρτίου 1999, μπορεί η Επιτροπή να διευκρινίσει ποιές πρωτοβουλίες σκοπεύει να αναλάβει η Ευρωπαϊκή Ένωση προκειμένου να μην σταματήσει η διαδικασία εκδημοκρατισμού στην Παραγουάη και να αποκαστασταθεί, με τις δέουσες εγγυήσεις, η συνταγματική ισορροπία;

Απάντηση του κυρίουMarín εξ ονόματος της Επιτροπής

(3 Μαΐου 1999)

Μετά από τη δολοφονία του αντιπροέδρου της Παραγουάης, Luis Argaña, ο εκλεγμένος πρόεδρος της Παραγουάης, κ. Raúl Cubas, υπέβαλε την παραίτησή του. Το σύνταγμα της Παραγουάης προβλέπει ότι, υπό τις συνθήκες αυτές, ο πρόεδρος της εθνοσυνέλευσης οφείλει να αναλάβει την προεδρία.

Σύμφωνα με τις θεσμικές διατάξεις, ο κ. Luis Angel González Macchi ανέλαβε την εξουσία. Διόρισε αμέσως μια κυβέρνηση εθνικής ενότητας προερχόμενη από τις δημοκρατικές δυνάμεις της Παραγουάης.

Είναι η πρώτη φορά στην Παραγουάη που υπάρχει μια κυβέρνηση η οποία δεν προέρχεται αποκλειστικά από το κόμμα "Colorado", αλλά περιλαμβάνει επίσης εκπροσώπους του φιλελεύθερου κόμματος και του κόμματος "Encuentro Nacional" (Εθνικής Συνάντησης) της κεντρο-αριστεράς. Το γεγονός αυτό γέννησε μεγάλες ελπίδες στη νεαρή Δημοκρατία της Παραγουάης και η Επιτροπή είναι διατεθειμένη να συνεργαστεί, σεβόμενη την εθνική κυριαρχία, για να παγιώσει αυτή τη νέα ελπίδα.